**«Сыйқырлы сандық»**

**Сабақтың тақырыбы:** «Сыйқырлы сандық» ұлттық танымдық ойыны.

**Білім саласының мазмұны**: «Таным» «Шығармашылық»
**Білім бөлімдері**:Жаратылыстану.Жапсыру

**Мақсаты:** 1. «Алтын сандық» ұлттық танымдық ойыны арқылы, жұмбақтар, ертегілерді қайталау.

 2. Сөздік қорын молайту, ой-өрісін, дүниетанымын кеңейту.

, ұлттық сана-сезімін ояту, ойлау және есте сақтау қабілеттерін дамыту.

 3. Еркін сөйлеуге, Отанды сүюге, тілін құрметтеуге тәрбиелеу.

**Әдіс-тәсілдер:** Сұрақ-жауап, әңгімелесу, ойын.

**Көрнекіліктер:** Алтын, күміс қақпалар, рәміздер, ертегі суреттері ойын көрнекіліктері, слайдтар.

**Сабақтың барысы:**

Балалардың сабаққа дайындығын тексеру.

*Сәлем бердік, туған елім,*

*Тал бесігім, туған жерім*

*Сәлем бердік, бәріңізге,*

*Өскен ортам, еркін елім.*

* Балалар, бүгінгі сабағымыз ерекше болмақ. Біздер бүгінгі сабақта жыл бойы өткенді қайталау мақсатында «Сыйқырлы қакпалар «Алтын сандық» ұлттық-танымдық ойынын ойнаймыз. Ойын шарты бойынша бес сұрақ қойылып, дұрыс жауап беруіміз керек.Содан соң, алтын қақпа есігі ашылады. Алтын қақпаның ішінде алтын сандық бар. Ал алтын сандық ішінде сыйлық бар.

*Ал ендеше тұрмайық,*

*Ойынымызды бастайық*

*Не үйрендік, не білдік*

*Соны ортаға салайық.*

«Алтын қақпа» сұрақтары (1 слайд)

**1-сұрақ:** - Біздің Елбасымыз кім?

Біздің Республикамыз қалай аталады?

Біздің ұлтымыз қандай?

Біз қай тілде сөйлейміз?

**І -слайд**

 Қазақстан рәміздерін атаңдар.

 (рәміздерді көрсету)

**Әнұран орындау**

Мұғалім: Рәміздер туралы қандай тақпақтар білесіңдер?

**Ту**

**Көк жүзінде көгілдір
Гүл жайнаған мөлдір нұр.**

**Қазақстан жалауы-
Азаттықтың алауы.**

**Елтаңба**

**Жарқыраған әр танды
Мемлекеттік Елтаңба.
Халқымыздың бейнесін
Кең таныта өрлесін**

**.**

**ІІ слайд**

Қазақ ұлттық кандай оюларды білесіңдер. Атап өтіңдер

(Оюларды көрсету)

Неге оюларды солай атайды? Ою туралы тақпақ айтыңдар

Ою-өрнек әлемі

Бүгінгі күндей сақталған.

Күнде көріп жүреміз,

Ұрпақтарға жалғасқан.

Қ[ол та](http://alltime.ru/)ңбасы әжемнің анық көріп

Бұл кестенің сырына қанық болып.

Қошқар мүйіз, өрнегін салып беріп,

Өнерімен өзгелерді тамсандырған.

**ІІІ слайд**

Қазақ ұлттық киімдерді атаңдар

* (Слайд көрсету)

Ер адамның кимін атаңдар. Әйел адамның кимін атаңдар

**ІV слайд**

Мына суреттер қай ертегіден алынған?

(Слайдтан ертегі көрсету)

* Бауырсақ
* Қызыл телпек
* Үйшік
* Алдар көсе
* Шалқан

- Мақта қыз бен мысық

Қысқаша ертегінің мазмұнын айтып беріңдер.

**V слайд**

- Мына жұмбақтардың шешуін табыңдар

1. Орманда тұрады, өзі бір қу,

Жүрген жері айқай да шу. (түлкі)

1. Мұртын сипап күн бойы,

Бетін сузыз жуады,

Тырсылды аңдып күні бойы

Тышқанды көп қуады. (мысық)

1. Қара түсті қарқылдақ,

Ұшып қонып жалпылдап,

Қоқыстарды шоқиды,

Жем іздейді тамтұмдап. (қарға)

4. Жеміс-жидек жегенім
Балды жақсы көремін (аю)

5. Таңмен көзін ашады,

Әлемге нұрын шашады. (Күн)

6. Бұрап қойған сағаттай

Айқайлайды таң атпай. (Әтеш)

**Сергіту сәт**

-Балалар біз сендермен кілемшені әшекейлейміз. Барлықтарымыз шығармашылық бөлмесіне келіп,

алдарыңдағы оюмен кілемді әшекейлеңдер. Желіммен жұмыс жасағанда абай болыңдар. Киімдеріңе тигізбей ұқыпты жұмыс істейміз.

Кілемшенің желімі кепсін сендер қолдарыңды сүлгіге сүртіп орындарыңа отырыңдар. Өте жақсы жұмыс істедіңдер.

* Міне, балалар, «Сыйқырлы қақпаның» сұрақтарына мүдірмей жауап бердік. Жыл бойы, жұмбақтар, ертегілер мен өлеңдерді қалай меңгергенімізді ортаға салдық. Енді, алтын сандықтағы сыйлықы алатын кез де келді.

Алтын сандық, сыр сандық,

Сыйлығыңды көрейік,

«Ғарышкердің» өрендеріне,

Тәп-тәттә кәмпиттерді,

Үлестіріп берейік. (сыйлықтар беру)

**Марапаттау сәті.**

Сау болыңдар.